                                         ПРОЕКТ

ДОГОВОР  № …………………..
за доставка на нетна активна електрическа енергия


Днес …………...2015г., в гр. Русе, между страните:


1 “Водоснабдяване и Канализация” ООД гр. Русе, ЕИК: 827184123, със седалище и адрес на управление: гр.Русе, ул. “Добруджа” № 6; представлявано от инж. Сава Иванов Савов – Управител, наричано по-нататък за краткост ВЪЗЛОЖИТЕЛ, от една страна,  

и

2._______________________________________________, ЕИК _____________, със седалище и адрес на управление: _____________________________, притежаващ лицензия № __________ от ДКЕВР за търговия с електрическа енергия, регистрирана на пазара на балансираща енергия като ТЪРГОВЕЦ, идентификационен номер на търговски участник _____________, представлявано/а от ____________________________________, наричано по-нататък за краткост  ИЗПЪЛНИТЕЛ, от друга страна,

на основание чл. 74 от Закона за обществените поръчки /ЗОП/, след проведена процедура за определяне на изпълнител по реда на същия,  се сключи настоящия  договор /за краткост по-нататък: “Договор”/ при следните условия:


І. ОСНОВНИ ПОНЯТИЯ


За целите на настоящия договор страните се договориха посочените по-долу термини и съкращения  да имат следното значение:


„Активна електрическа енергия” - електрическата енергия, произвеждана от генераторите и доставяна в течение на определен период от време, способна да създаде механична работа, измервана почасово в “мегаватчас” (МWh) или производни единици;


„Договор” - настоящият договор и приложенията  към него;


„Договорени количества" – сбор от всички количества нетна активна електрическа енергия за договорния период в мегаватчаса /MWh/;


ДКЕВР – Държавна комисия за енергийно и водно регулиране;


„Място на доставка” - всяко гранично присъединение на ел. техническите съоръжения на Купувача към електропреносната/електроразпределителната система; 

„Непреодолима сила” - непредвидени или непредотвратими събития, или комбинация от събития от извънреден характер, възникнали след сключването на договора като: природни бедствия, непредвидени събития от граждански и технически характер, забрани, ограничения и предписания, наложени с индивидуални или нормативни актове и др., доколкото тези събития възпрепятстват изпълнение на задълженията по настоящия Договор;

„Обществен доставчик на електрическа енергия” – търговец, който осигурява снабдяването с електрическа енергия на обществените снабдители и на потребители, присъединени към преносната мрежа;


„Електроенергиен системен оператор” /ЕСО/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;


„Пазар на балансираща енергия” - организирана търговия с електрическа енергия за целите на поддържане на баланса между производство и потребление в електроенергийната система;


„Правила за достъп” – Правила за условията и реда за достъп до електропреносната и електроразпределителните мрежи, приети от ДКЕВР на основание чл. 24, ал. 2 от ЗЕ;   


„Правила за измерване” /ПИКЕЕ/ - Правила за измерване на количеството електрическа енергия, приети на основание чл. 83, т.6 от ЗЕ;


„Правила за търговия” /ПТЕЕ/ – Правила за търговия с електрическа енергия, приети от ДКЕВР на основание чл. 91, ал. 2 от ЗЕ;


ІI. ПРЕДМЕТ НА ДОГОВОРА


Чл. 1. (1) ИЗПЪЛНИТЕЛЯТ се задължава да доставя  нетни количества активна електрическа енергия до обекти на ВЪЗЛОЖИТЕЛЯ, присъединени към ниско и средно напрежение, по цена, в размера и при условията, уговорени по-долу в настоящия Договор и съгласно приложенията към него.


(2) Договорените количества се известяват на ЕСО под формата на дневни графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия Договор. ИЗПЪЛНИТЕЛЯТ отговаря за администрирането на графиците и обмена на информацията с ЕСО.


ІII. СРОК И УСЛОВИЯ ЗА ВЛИЗАНЕ В СИЛА НА ДОГОВОРА


Чл. 2. (1) Настоящият Договор се сключва за срок от 12 /дванадесет/ месеца, считано от  датата на първия регистриран трафик. 

(2) Договорът влиза в сила при условие, че е представена гаранция за неговото изпълнение. 


ІV. ПЛАНИРАНЕ И ДОГОВОРЯНЕ НА  КОЛИЧЕСТВА

Чл. 3. Планирането и договарянето на нетни количества активна електрическа енергия се осъществява съгласно ПТЕЕ, като ВЪЗЛОЖИТЕЛЯ ще представя ежемесечен график за необходимите количества ел.енергия за нуждите на обектите от Приложение 1 към настоящия договор. На база тези графици ИЗПЪЛНИТЕЛЯ изготвя почасовите дневни графици, които изпраща на ЕСО, в съответствие с разпоредбите на ПТЕЕ.


V. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 4. (1) ИЗПЪЛНИТЕЛЯТ е длъжен:

1. да регистрира безплатно ВЪЗЛОЖИТЕЛЯТ като активен участник на свободния пазар на електрическа енергия по смисъла на Закона за енергетиката и ПТЕЕ

2. да включи и регистрира ВЪЗЛОЖИТЕЛЯ като непряк член на стандартна балансираща група.
3. да планира и договаря количествата електрическа енергия, съгласно изискванията на ЗЕ и ПТЕЕ.


4. да продава на ВЪЗЛОЖИТЕЛЯ измерените количества електрическата енергия в мястото на доставка, съгласно ПТЕЕ.


5. да извършва всички необходими действия, съгласно действащите към момента ПТЕЕ така, че да осигури качествено изпълнение на настоящия договор.


6. да издава данъчни фактури за полученото от ВЪЗЛОЖИТЕЛЯ количество енергия в  указаните в този Договор срокове.


7. да уведомява ВЪЗЛОЖИТЕЛЯ незабавно при невъзможност или забавяне на изпълнението на задълженията му  и за всички други обстоятелства, касаещи изпълнението на този Договор.


8. да предоставя на ВЪЗЛОЖИТЕЛЯ договорената  информация, данни и/или документи по начина и в сроковете, посочени в Договора.

9. да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия. 

10. Да извършва енергиен мониторинг със собствени или наети средства за измерване и комуникация


11. Да отговаря за администрирането на часовите графици за потребление на възложителя и обема на информация с ЕСО –АД.

(2) ИЗПЪЛНИТЕЛЯТ  има право:

1.  да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;

2. да получи съответното възнаграждение за извършените доставки при договорените условия.

Чл. 5. Качеството на доставяната електрическа енергия се осигурява от собственика на мрежата, през която се пренася електрическата енергия, в съответствие с действащите технически и правни норми.


VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. (1) ВЪЗЛОЖИТЕЛЯТ  е длъжен:


1. да приема договорените количества електрическа енергия в мястото на доставка;

2. да заплаща на ИЗПЪЛНИТЕЛЯ количествата електрическа енергия по цената, начина и в сроковете, посочени в раздел Х.

3. да извършва всички необходими действия и да оказва пълно съдействие на ИЗПЪЛНИТЕЛЯ при изпълнението на настоящия договор.


4. да уведомява незабавно ИЗПЪЛНИТЕЛЯ при провеждане на аварийни и планови ремонти или други дейности, които биха повлияли на изпълнението на задължението му за приемане на договорените количества и всички други обстоятелства, касаещи изпълнението на този Договор.


5. да предоставя на ИЗПЪЛНИТЕЛЯ договорената информация, данни и/или документи


6. да спазва разпоредбите на ЗЕ, ПТЕЕ и разпорежданията на ЕСО така, че да не бъде отстранен от пазара на балансираща енергия.

(2) ВЪЗЛОЖИТЕЛЯТ  има право:

1. на достъп до информацията в системата за мониторинг и контрол на ИЗПЪЛНИТЕЛЯ, свързана с обектите на ВЪЗЛОЖИТЕЛЯ, относно всички параметри, показания и данни отнасящи се до предмета на този договор. 
2. да прекрати изпълнението на настоящия договор при неизпълнение или некачествено изпълнение и отклонения от договорените параметри
Чл. 7. (1) По разпореждане на ЕСО съгласно ПТЕЕ, ВЪЗЛОЖИТЕЛЯТ ще увеличава, намалява и/или прекъсва изпълнението на задължението си за получаване на електрическа енергия и ще извършва всяко друго действие, разпоредено от ЕСО при условие, че това се  налага от ограничения в електроенергийната система. 


(2) Отношенията на страните при ситуации по предходната алинея се уреждат съгласно ПТЕЕ. 

VІІ. ПРЕХВЪРЛЯНЕ НА СОБСТВЕНОСТТА И РИСКА


Чл. 8. Прехвърлянето на правото на собственост върху количествата електрическа енергия, конкретно посочени в дневните графици за доставка, се осъществява в момента на постъпването на тези количества в мястото на доставка.


Чл. 9. (1) ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.


(2) възложителят поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.   


VІІІ. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ


Чл. 10. (1) ИЗПЪЛНИТЕЛЯТ осигурява измерването на доставените количества електрическа енергия в мястото на доставка в съответствие с изискванията на ПТЕЕ и ПЕКЕЕ.

(2) Средствата за търговско мерене и тези за контролно измерване трябва да отговарят на съответните нормативно-технически документи по отношение на технически и метрологични изисквания и характеристики, описание и точност.
ІХ. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ


Чл. 11. (1) Търговският размер на електрическа енергия, доставена от ИЗПЪЛНИТЕЛЯ представлява сума от почасовите количества електрическа енергия, доставени до обектите на ВЪЗЛОЖИТЕЛЯ;


(2) Отчитането на средствата за измерване се извършва в сроковете и съгласно изискванията, определени в ПТЕЕ  и ПИКЕЕ.


Чл. 12. (1) Количествата електрическа енергия, продадени и закупени по този Договор, се определят съгласно данните, предоставени от ЕСО.

(2)  При установяване на различия между данните на отделните дневни графици за доставка и фактурираните количества и след направено искане от една от страните, всяка от страните е длъжна да предостави на другата страна в срок до 3 /три/ работни дни притежаваната от нея документация, удостоверяваща графиците, количествата, доставките и получаванията на електрическа енергия, с цел да се определи причината за различията;


Х. ЦЕНИ, ПЛАЩАНЕ И ФАКТУРИРАНЕ


Чл. 13. (1) ВЪЗЛОЖИТЕЛЯТ заплаща реално потребеното количество електрическа енергия по цена ........... (……………………………..) лева/MWh без ДДС.

(2) В цената по предходната алинея се включва единствено цената за доставка на нетна активна дневна и нощна електрическа енергия, без да се начисляват такса за участие в балансираща група и суми за недостиг или излишък в балансиращата група. В случай на небаланси на електрическа енергия, същите са за сметка на ИЗПЪЛНИТЕЛЯ.
 (3) Цената по ал.1  не включва цената за достъп до електропреносната мрежа, цената за пренос по електропреносната мрежа, пренос и достъп по електроразпределителните мрежи, добавките към цената за пренос, утвърдени от ДКЕВР и дължимите преки и косвени данъци, акциз и дължим ДДС.


(2) Договорената в ал.1 цена е фиксирана за срока на действие на договора, но може да бъде коригирана при постигане на споразумение между страните при условията на чл. 43 от ЗОП.


Чл. 14. (1) Възложителят заплаща доставеното количество електрическа енергия чрез банков превод по сметката на ИЗПЪЛНИТЕЛЯ в срок до 10 (десет) календарни дни от получаване на надлежно оформена данъчна фактура, с посочване на договора по който е извършена доставката.
(2) Банкова сметка на ИЗПЪЛНИТЕЛЯ ................................................................................
ХІ. ГАРАНЦИИ И ОБЕЗПЕЧЕНИЯ

Чл.15. (1)  При  подписване  на  този договор   ИЗПЪЛНИТЕЛЯТ  представя документ за  внесена гаранция за изпълнение в размер на 27 000 лева.
          (2) Гаранцията  за  изпълнение  се  освобождава  от  ВЪЗЛОЖИТЕЛЯ  в   десетдневен срок от изтичане срока на договора.

          (3) Гаранцията за изпълнение обезпечава изпълнението на настоящия договор и при неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ задържа внесената парична гаранция или предприема действия по усвояване на банковата гаранция.

ХІІ. ОТГОВОРНОСТИ И САНКЦИИ


Чл. 16. (1) При неизпълнение на задълженията по този договор всяка от страните дължи неустойка в размер на ОЛП, завишен с 10 пункта върху изплатената от предходния месец сума до отстраняване на неизпълнението и 5% от прогнозната стойност на договора при пълно неизпълнение.
(2) При прекратяване на договора поради отстраняване от пазара на балансираща енергия на ИЗПЪЛНИТЕЛЯ, същия дължи неустойка в размер на 10 % от прогнозната стойност на договора.
(3) Изплащането на неустойката не лишава изправната страна от правото да търси реално изпълнение и обезщетение за претърпени вреди.

Чл. 17. (1) Когато неизпълнението на задълженията на страната се дължи на непреодолима сила (съгласно дефиницията на чл. 306 от Търговския закон), страните не носят  отговорност за своето неизпълнение.

(2) Страните подписват споразумение  за прекратяване на Договора и уреждане на финансовите им взаимоотношения, без да се начисляват лихви по тях за времето, през което действа непреодолимата сила.


ХІІІ. ПРЕКРАТЯВАНЕ  НА ДОГОВОРА


Чл. 19. (1) Настоящият договор се прекратява в следните случаи:


1. по взаимно съгласие между страните, изразено в писмена форма.

2. с изтичане на срока на неговото действие.

3. при отстраняване от пазара на балансираща енергия на някоя от страните по обективни причини.


4. неподновяване или отнемане на лиценза на ИЗПЪЛНИТЕЛЯ.


5. поради непреодолима сила изпълнението на договора се преустанови за повече от шестдесет дни.


(2) Прекратяването на договора не е основание за неплащане на всички дължими от ВЪЗЛОЖИТЕЛЯ суми за извършени доставки на електрическа енергия.

ХІV. ДРУГИ УСЛОВИЯ


Чл. 20. Всички съобщения и уведомления между страните по настоящия договор са в писмена форма, подписани от упълномощени представители на двете страни.


Чл. 21. (1) Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от страните по взаимно споразумение.

(2) При непостигане на съгласие спорът се отнася за разрешаване по съдебен ред.


Чл. 22. За неуредените в този Договор въпроси се прилагат разпоредбите на действащото българско законодателство.


Чл. 25. Нищожността на някоя клауза от настоящия Договор не прави невалидна никоя друга негова клауза или Договора като цяло.


Чл.26. Неразделна част от Договора са офертата на ИЗПЪЛНИТЕЛЯ и Приложение № 1 –  Списък на  обектите на ВЪЗЛОЖИТЕЛЯ


Настоящият Договор се състави и подписа в два еднообразни екземпляра - по един за всяка от страните.

ЗА ВЪЗЛОЖИТЕЛЯ:                                            

ЗА ИЗПЪЛНИТЕЛЯ:

              УПРАВИТЕЛ:


                                


                                


                       /инж. Сава Савов/
                            
                                     









Приложение 1
	№
	НАИМЕНОВАНИЕ НА ОБЕКТА
	ТИП НА ОБЕКТА
	Ниво на напрежение
	Инсталирана  мощност

	
	
	
	
	MW

	1
	Сандрово 
	Потребител
	Средно
	4730

	1
	раней 
	Потребител
	Средно
	4730

	1
	водохващане 
	Потребител
	Средно
	4730

	2
	Чародейка
	Потребител
	Средно
	2042

	2
	Ледозавод
	Потребител
	Средно
	2042

	3
	Красен 2 п. 630
	Потребител
	Средно
	273

	3
	Красен 1 п. 400
	Потребител
	Средно
	273

	4
	Вeтово
	Потребител
	Средно
	150

	5
	Пиргово 
	Потребител
	Средно
	240

	6
	Смирненски
	Потребител
	Средно
	92

	7
	Чанаджика
	Потребител
	Средно
	580

	8
	Баниска
	Потребител
	Средно
	1071

	9
	Батин
	Потребител
	Средно
	1955

	10
	III ПОДЕМ
	Потребител
	Средно
	954

	11
	НИКОЛОВО 2
	Потребител
	Средно
	210

	12
	ПСОВ 1 
	Потребител
	Средно
	1602

	12
	ПСОВ 2
	Потребител
	Средно
	1602

	13
	КПС 1
	Потребител
	Средно
	180

	14
	КПС 2
	Потребител
	Средно
	460

	15
	КПС КЕЯ
	Потребител
	Средно
	660

	16
	Цветница
	Потребител
	Ниско
	760

	16
	Цветница
	Потребител
	Ниско
	760

	17
	РМЦ Русе 
	Потребител
	Ниско
	210

	18
	Мартен
	Потребител
	Ниско
	220

	19
	Кота 157
	Потребител
	Ниско
	156

	20
	Добруджа 6
	Потребител
	Ниско
	95

	21
	Стамболово
	Потребител
	Ниско
	130

	22
	Борисово
	Потребител
	Ниско
	215

	23
	Писанец
	Потребител
	Ниско
	207

	24
	Сеново
	Потребител
	Ниско
	140

	25
	Глоджево
	Потребител
	Ниско
	120

	26
	Нисово
	Потребител
	Ниско
	82

	27
	Тръстеник
	Потребител
	Ниско
	74

	28
	Червен
	Потребител
	Ниско
	78

	29
	Божичен
	Потребител
	Ниско
	310

	30
	Пепелина
	Потребител
	Ниско
	185

	31
	Кацелово
	Потребител
	Ниско
	120

	32
	Горно Абланово
	Потребител
	Ниско
	550

	32
	Горно Абланово
	Потребител
	Ниско
	550

	33
	Обретеник
	Потребител
	Ниско
	34

	34
	Бяла
	Потребител
	Ниско
	45

	35
	Батишница
	Потребител
	Ниско
	67

	36
	Караманово стара
	Потребител
	Ниско
	70


